cyanic-selkie/wikianc huggingface dataset:
Сахалыы таба суруйуу быраабылаларын аан тыла
Сахалыы таба суруйуу историятыттан
1996 сыллаахха олунньу 9 күнүгэр "Төрөөбүт тыл уонна сурук-бичик Күнүн биллэрэр туһунан" Президент Ыйааҕа тахсыбыта. Ыйаахха этиллэринэн, төрөөбүт тыл Күнүн сүрүн соругунан сурук-бичик уонна саҥарыы култуурата сайдыытыгар көмөлөһүү, литература тылын нуормаларын тупсаран иһии уонна талааннаах айар ыччаты көрдөөһүн буолар.
Онон өрөспүүбүлүкэҕэ тыллар чөлунэн хаалыыларыгар, көҥүл сайдыыларыгар туһаайыылаах судаарыстыба саҥа бэлиитикэтэ сокуон-быраап өттүнэн хааччылынна диэххэ сөп. Бу барыта олохтоох омуктар төрөөбүт тылларын чөллүүр, араҥаччылыыр, сайыннарар иһин көхтөөхтүк туруналларыгар бигэ тирэх, төһүү буолар.
Саха тыла судаарыстыба тыла буолуута — бу суверенитеппыт биир дьоһуннаах ситиһиитэ. Онон саха тыла судаарыстыба бары наадыйыытын толорор, киэҥ эйгэҕэ - наукаҕа, култуураҕа, үөрэхтээһиҥҥэ, дьыала-куолу тылыгар, үлэ араас салаатыгар, тэрилтэлэргэ туттуллар имигэс-хомугас, сайдыбыт истииллэрдээх, олоҕурбут нуормалаах буо-луохтаах. Оттон таба суруйуу — литература, сурук-бичик тылын нуор-матын сүрүн, тутаах салаата. Президент Ыйааҕа сурук-бичик култуура-тын, ол аата саха арпагыраапыйатын тупсарыыга, бөҕөргөтүүгэ быһаччы туһуламмыт дьаһал буолар.
Билигин төрөөбүт тылга саҥа бэлиитикэ, саҥа сыһыан улахан сэргэхсийиини үөскэттэ. Ол барыта иһитиннэрэр-биллэрэр киэҥ эйгэҕэ таҕыста, ханна баҕарар, ордук интэлигиэнсийэ ортотугар, көстөр-биллэр буолла, тэнийдэ.
Идэлээхтэр ортолоругар таба суруйуу тосхоллорун, быраабылаларын хаттаан көрүүгэ төрөөбүт тылга итинник саҥа бэлиитикэ, саҥа сыһыан хайаан да учуоттаныахтаах, үлэ онно олоҕуруохтаах даҕаны диэн бигэ санаа үөскээтэ.
Таба суруйуу тосхоллоро
Инньэ гынан, саха арпагыраапыйатын саҥалыы бэрийэн көрүүгэ хамыыһыйа маннык тосхоллорунан салайтарда:
1. Саха тылын төрүт сокуоннарыттан тахсар, норуокка үөрүйэх, үгэс буолбут нуормаларыгар олоҕуруу, онно харыстабыллаах сыһыаны төрүт оҥостуу. Ол иһин таба суруйуу баһылыыр-көһүлүүр, сурук нуорматын салайар сурук бириинсибинэн тыл туспа дорҕоонунан (фонеманан) саҥарыллыытын тутуһар бириинсип буолар. Саха төрүт тылын таба суруйууга бу бириинсип урут да сүрүннүүр этэ. Ол эрээри бу сырыыга хамыыһыйа бу бириинсиби өссө утумнаахтык тутуһары наадалааҕынан аахта.
Сурук-бичик нуорматын олохтооһун, уопсайынан эттэххэ, икки сурун төруккэ олоҕурар: тыллар, тыл араастык этиллэр барыйааннара норуот кэпсэтэр тылыгар төһө киэҥник тарҕаммыттара уонна былыр-былыргыттан төһө үөрүйэх буола олохсуйбуттара. БиҺиги курдук эдэрчи суруктаах-бичиктээх норуокка маҥнайгы төрүт сүрүннүүр. Ол иҺин бу сырыыга ордук киэҥник тарҕаммыттарынан, тэнийбиттэринэн, холобур, араастык этиллэр уһатыылаах аҕабыыт, аҥаар, барыыс, миин, ойуун, эдьиий, эмиий эбэтэр уҺатыыта суох аҕабыт, аҥар, барыс, мин, ойун, эдьий, эмий курдук барыйааннаах тыллартан уһатыылаах суруллар быраабылалара олохтонор. Мантан да атын тубэлтэлэргэ араастык этиллэр тыллар ордук киэҥник тэнийбит барыйааннара ылыллар, ол таба суруйуу саҥа тылдьытыгар көстүөҕэ. Урукку арпагыраапыйаҕа "кэмчилээһин бириинсибэ" диэнинэн салайтаран, араастык этиллэр тыллартан, сүнньүнэн, төһө тарҕаммытынан буолбакка, биир кылгаҺа ылыллар этэ.
2. Саха тылын олохсуйбут тутулун, айылҕатын, сокуоннарын тутуҺууну кытта сэргэ суруйуу тыл ис кыаҕын сайыннарыыга, сөргүтүүгэ көмөлөҺөр хайысханы ылыахтаах. Урукку арпагыраапыйа нуучча тылыттан киирии тыллары, киэҥник туттуллар дьиэ эргиннээҕи тыллартан уратылары, нууччалыы көрүҥнэринэн суруйтарара. Оттон сурук-бичик, литература тыла оннук тылынан олус сыыһырбытын ааҕыстахха, арпагыраапыйа нууччатымсытыыны көҕүлүүр диэн уруккуттан биллэр, өйдөбүл олоҕо суох буолбатах этэ. Ол да иһин арпагыраапыйаны дьүүллэһиигэ куруук да киирии тыллары таба суруйуу ордук сытыы мөккүөру тардара. Дьүүллэһии саҕана хаһыаттарга тахсыбыт матырыйаалы, үтүмэн элбэх архыып матырыйаалын үөрэтэн көрдөххө, кыттааччы быдан баҺыйар өттө киирии тыллары сахатытан суруйууну дьулуһан туруорсар эбит. Ону тэҥэ арпагыраапыйаны, таба суруйуу тылдьыттарын дьүүллэһиигэ саха тылын бэйэтин ис кыаҕын сөргүгүүгэ, сахалыы тиэрминнэри олохсутууга болҕомто наадатын туһунан боппуруос эмиэ куруук туруоруллар этэ.
Кэлиҥҥи кэмҥэ сахалыы тылбаастанар эбэтэр саха тылынан бэриллэр кыахтаах нуучча тылларын сахалыы солбугунан биэрии тосхоло күүһүрэр. Оннук тыллары арпагыраапыйа сурук тылыгар киллэрэн, таба суруллууларын чуолкайдаан олохсутар хайысханы ылыахтаах. Ол, биллэн турар, наука, техника сахалыы тэҥнээх солбуга суох тиэрминнэриттэн, ордук аан дойдуга тарҕаммыт тиэрминнэртэн, аккаастаныы буолбатах, оннук наадалаах тиэрминнэр бааллар даҕаны, туттуллуохтара даҕаны.
Билигин хаҺыаттарга, атын да сурукка урут нууччалыы суруллар тыллары сахатытан суруйуу тосхоло киирэн иһэр. Онон сахатыйар кыахтаах, анал ырытан оҥоһуллубут сахатытыы киритиэрийдэригэр сөп түбэҺэр тыллар сахалыы көрүҥүнэн суруллуохтаахтар. Оннук мэктиэлэринэн, холобур, буолаллар: тыл киирбитэ өр буолбута, киэҥник, элбэхтик туттуллара, этэргэ табыгастааҕа о.д.а. Сахалыы көрүҥнэнэр тыллар, биллэн турар, саха тылын дорҕооннорун тыйыс сокуоннарыгар бас бэринэн уларыйаллар. Ол эрээри, мантан туорааһын баар буолуон сөп. Холобур, киирии тылларга бүтэй дорҕооннор сэргэстэһиилэригэр балайда үөрүйэх буолбут саҥа көстүүлэри чинчийээччилэр бэлиэтииллэр (хол.: алмаас, инбэлиит, нуорма, түрмэ, хормуоска курдуктар). Маннык эбэтэр маныаха маарынныыр саха тылын дорҕооннорун дьүөрэлэһиилэрин нуорматыттан туоруур эрээри, толоостук иһиллибэт син элбэх түбэлтэ баар буолуо. Ол араастык этиллэр, онон араастык суруллуохтарын сөп киирии тыллары таба суруйууга "нууччалыытыгар чугаҺатыы бириинсибэ" тутуһуллуохтааҕыттан эмиэ буолар. Холобур, былыргы суруктарга, тылдьыттарга куурумса, куурупса, куурукса; уулукса, уулуҥса, уулуста; ньиэндэ эҥин диэн суруллар эбит, олор билигин сурук тылыгар да, саҥарыыга да куурусса, уулусса, лиэнтэ диэн нууччалыытыгар чугаҺатан нуорма быҺыытынан олохсуйдулар. Мантан туорааһын быһыытынан үгэс буолбут, олохсуйбут таба суруйуу да баар буолар (хол., балыыһа — балыныысса буолбатах, бэкээринэ — пекарня, бэкээринньэ буолбатах). Биллэн турар, биирдиилээн тылы таба суруйуу тылдьытынан быһаарыллыаҕа. Сорохтор киирии тыллары сахалыы көрүҥүнэн суруйуу, этиллиигэ элбэх барыйааннаах буолан, таба суруйууну олус уустугурдарын курдук саныыллар. Дьиҥинэн, сахатыйыы хаһан да үлүбүөй буолбат, оскуолаҕа үөрэтиллэр саха тылын сокуоннарынан сүрүннэнэр. Үөһэ этиллибит нууччалыыга чугаһатыыны, ордук тэнийбит эбэтэр үөруйэх буолан олоҕурбут барыйааннары тутустахха (оннуктар тыл-дьыкка киллэриллэн нуорма быһыытынан олохсуйаллар), сахатыйбыт киирии тыллары таба суруйуу оннук уустук буолбатах.
Биллэн турар, наука, техника тиэрминнэрэ саха тылын араас истиилигэр, анал литератураҕа нууччалыы көрүҥнэринэн суруллуохтара. Ону тэҥэ Саха сирин тас өттүнээҕи сир-дойду анал ааттара урукку курдук сүнньүнэн нууччалыы көруҥнэринэн суруллуохтара.
3.	Литература тылын, сурук-бичик олоҕурбут үөруйэхтэрин, үгэстэрин хамыыһыйа сүнньүнэн тутуһан, атын ханнык да күттүөннээх улахан уларытыыны  киллэрбэтэ. Ол  курдук,   морфология   бириинсибин көстуулэрэ (хол.: барсабын, кэлсэҕин,  кылыйсар, кытарчы, хараарчы,күөсчүт, отчут, суолдьут курдук суруйуу), онно маарыннатан суруйуу (хол.: оборчо, саһархай, бытархай, орто, эркин, харчы курдук) уруккуларынан хааллылар. Атын уларытыылар (киирии тыллартан уратыга) сүнньүнэн   чуолкайдааһын,    ардыгар    сиһилээһин    быһыытынан оҥоһулуннулар.
4.	1962 сыллаах арпагыраапыйаны үгүстэр олус ыарахан, ханнык эрэ академическай хабааннаах диэн эмиэ сирэр этилэр. Ити өттүнэн хамыыһыйа бары да быраабылалары хат көрдө. Быраабылалар ордук судургу, кылгас, өйдөнүмтүө гына сурулуннулар, эрэдээксийэлэннилэр.
5.	Быраабылалар ордук дьэҥкэ, чуолкай буолалларын ситиһэргэ сааһыланан бэриллэр бэрээдэктэригэр хамыыһыйа уларытыы киллэрдэ (хол., нуучча тылыттан киирии тыллар таба суруллууларын сааһылаан, холбоон туспа баска бэрилиннэ, улахан буукубаны суруйуу саҥа сааһыланна).
Уларытыылары утарсыы туһунан
Таба суруйууга кыра да саҥаны киллэрии олус ыарахан, мөккүөрдээх, утарсыылаах буолааччы. Үөрэнэн хаалбыт үөрүйэх, үгэс диэн баар - туохтан да ордук күүстээх. Дьон бачча тухары үөрэнэн кэлбит үөрүйэхтэриттэн дэбигис аккаастана охсубаттар.
Ол эрээри манна икки суолу өйдүүрбүт наада. Олох уларыйан, төрөөбут тылга саҥа сыһыаны, саҥа тосхолу учуоттуур арпагыраапыйаны ылыныы — бу тыл ис сокуоннарыгар, үгэс буолбут нуормаларыгар олоҕуран, сурук-бичик култууратын саҥа кэрдиискэ таһаарыыга төһүү буолуохтаах. Тылбытын чэбдигирдэр, сайыннарар иһин бары бүттүүн турунуохтаахпыт.
Иккиһинэн, сурук-бичик, арпагыраапыйа түөрүйэтин дириҥник чинчийбит уһулуччулаах учуонайдар ыйыыларынан, таба суруйуу тиһигин ордук табыгастаах гына тупсарыахтарын баҕарар тыл үөрэхтээхтэрэ куруук биири эрэ саныахтаахтар, биир сүрүн соругу көрүөхтээхтэр — сурукка маҥнай үөрэнэ кэлэр оҕону (Л.Р. Зиндер). Арпагыраа¬пыйа төрдүттэн түөрэ уларыйбат, онон үөрэхтээх дьон тупсарыллыбыт таба суруйууга чэпчэкитик үөрэниэхтэрэ, ол улахан буолбатах. Оттон тыл ис сокуоннарыгар, үөруйэх буолбут нуормаларыгар олоҕурбут, ол аата саҥарылларын курдук суруллар, саҥарылларын курдук ааҕыллар (онуоха биһиги тылбыт тутула олус табыгастаах) — оннук сурук-бичик санаа курдук чэпчэки буолара кимиэхэ барытыгар өйдөнөр.
Хамыыһыйа
Хамыыһыйа элбэх дьүүллэһиини тэрийэн ыыппыта, ол иһигэр СГУ-гар, "Саха сирэ" хаһыат эрэдээксийэтигэр, Суруйааччылар со¬йуустарыгар, Төрүт омуктар оскуолаларын чинчийэр институкка уонна "Чолбон" сурунаал эрэдээксийэтигэр арпагыраапыйа туһунан анал кэпсэтиилэр буолбуттара.
Таба суруйуу быраабылаларын, арпагыраапыйа тылдьытын бэрийиинэн сибээстээн, филол. наука доктора И.Е. Алексеев көҕүлээһининэн саха алпаабытын саҥалыы көрөр хамсааһын күүһүрбүтэ. Онон эмиэ бу боппуруостар хат көрүллэр буолбуттара. Саҥа алпаабыт бырайыага иһитиннэрэр-биллэрэр ЭЙГЭБЭ тахсыбыта, дьууллэһии саҕаламмыта. Куорат үөһэ ааттаммыт тэрилтэлэрэ, 9 киин, Бүлүү улуустарын үөрэҕин дьаһалталара дьүүлгэ кыттыбыттара. Алпаабыт бырайыагар сыһыан араас буолбута. 1998 с. тохсунньу 29 күнүгэр тиэрмин-арпагыраапыйа хамыыһыйатын (ТАХ) мунньаҕар алпаабыт, арпагыраапыйа бырайыактара дьүүлгэ турбуттара. Хамыыһыйа элбэх бэлиэтээһини, этиини киллэрбитэ, бырайыактары сүнньүнэн сөптөөҕүнэн аахпыта уонна 1998 сылга үлэни түмүктээн ТАХ киэҥ ыҥырыылаах мунньаҕар дьүүлгэ туруорарга быһаарбыта. Ол кэнниттэн хамыыһыйа салалтата уларыйбыта, үлэ түмүктэниитэ эмиэ харгыстаммыта. Ол иһин Гуманитарнай чинчийии институтун дириэктэрэ В.Н. Иванов арпагыраапыйа быраабыла¬ларын, тылдьытын хайаан да түмүктүүр, бэчээккэ бэлэмниир сорудахтаах эрэдээксийэлиир кэллиэгийэни алтынньы 21 күнүгэр 1999 с. тэрийбитэ.
Онно киирбиттэрэ: проф. В.Н. Иванов — салайааччы, ГЧИ кылаабынай науч. үлэһитэ, филол. наука доктора, проф. П.А. Слепцов — кылаабынай эрэдээктэр, ГЧИ дириэктэри солб., филол. наука кандидата Н.И. Попова — сэкэрэтээр, чилиэннэр: педагог, наука доктора, СГУ профессора В.М. Анисимов, СГУ саха тылын кафедратын доцена, филол. наука кандидата И.П. Винокуров, ГЧИ грамматикаҕа, түөлбэ тылга салаатын сэб., филол. наука доктора, СГУ профессора Н.Н. Ефремов, ГЧИ үрдүкү науч. үлэһитэ, филол. наука кандидата Н.И. Данилова, ГЧИ сүрүннүүр науч. үлэһитэ, филол. наука доктора, проф. Е.И. Коркина, ГЧИ тылдьыкка салаатын сэб., филол. наука кандидата В.И. Лиханов, ГЧИ сүрүннүүр науч. үлэһитэ, филол. наука кандидата, А.Г. Нелунов, СГУ саха филологиятын, култууратын факультетын декана, саха тылын кафедратын сэб., филол. наука доктора, проф. Г.Г. Филиппов.
Түмүгэ
Тиһэҕэр, биири тоһоҕолоон бэлиэтиэххэ наада. Омук бүттүүн туттарыгар анаммыт национальнай арпагыраапыйа хаһан да биир эбэтэр аҕыйах киһи үлэтэ буолбат, идэтийбит дъону түмэр улахан кэлэктиип үлэтэ буолар. Ол үлэ элбэхтэ дьүүлгэ турар, идэлээхтэр сиһилии үөрэтэллэр, сыаналыыллар, ол кэнниттэн бырабыыталыстыбаҕа баар тиэрмин-арпагыраапыйа хамыыһыйатыгар хаста да көрүллэр, онтон анал чинчийиигэ (экспертизаҕа) ыытыллар. Кэлин тиһэх республика үрдүкү салалтата бигэргэтэн, арпагыраапыйа норуот уопсай туттуутугар тахсар.
Куһаҕан санаа
Куһаҕан санаа диэн ол-бу, олоххо туһата суох, быстах, буортулаах санаа ааттанар.
Киһи ханнык баҕарар санаата, дьайыыта, быһыыта хайа эрэ кээмэйи аһара бардаҕына куһаҕан өттүгэр кубулуйар. Өһөс санаа тулуурдаах, дьулуурдаах буолууну үөскэтэр, ол иһин үчүгэйгэ киирсэр. Аһара баран ньоҕойго, ньоҕойдоһууга кубулуйдаҕына куһаҕан санаа буолар. Иэстэһэр санаа бэйэтэ куһаҕан буоллаҕына өссө аһара баран өһүөннэһиигэ тиийдэҕинэ хара санааҕа кубулуйуон сөп.
Сахалар олохторун үөрэҕэ өй-санаа ханнык да хааччаҕа суох барарын көҥүллээбэт. Оҕо улаатан истэҕинэ маҥнайгы бобуу: «Аһара барыма»,- диэн ааттанар. «Аһара ытаама», «Аһара мэниктээмэ»,- диэн этиилэр туох барыта кэмнээҕин, кэрдиилээҕин быһаараллар. Өссө улаатан истэҕинэ: «Куһаҕаны оҥорума»,- диэн ыһыллыбыт оонньууру хомуттараллар, иһити-хомуоһу алдьаттарбаттар, бэрээдэги тутуһуннараллар, куһаҕан быһыы диэн тугун билэргэ үөрэтэллэр.
Оҕо өйө-санаата сайдан иһэринэн хайаан да тугу эмэ оҥорор. Куһаҕаны оҥоруу хаһан баҕарар чэпчэки. Оҕо аан маҥнай хайа чэпчэкитин, түргэнник кыайарын оҥоро сатыыр. Онтон туох чэпчэки барыта алдьатыы, куһаҕаны оҥоруу буолар. Ол иһин «Куһаҕаны оҥорума», «Айыыны оҥорума»,- диэн хааччах оҥоруллар. Оҕо өйүн-санаатын көҥүлүнэн ыытыллыа суохтаах. «Көҥүлүнэн барбыт оҕо»,- диэн киһи буолууга үөрэммэтэх, аһара бара сылдьар майгылаах оҕону этэллэр.
Оҕо улаатан тугу эмэ оҥорор буолан истэҕинэ үчүгэй быһыыны маннык оҥор диэн көрдөрөллөр, үтүгүннэрэллэр. Yчүгэйи оҥоруу үлэлээх. Yлэлээтэххэ үчүгэйи оҥоро үөрэнэр. Yчүгэйдик оҥордоҕуна хайгыыллар: «Yчүгэй оҕо»,- дииллэр, манньа да биэриэхтэрин сөп. Оччоҕуна эрэ оҕо туох эмэ үчүгэйи оҥорор. Yчүгэйи оҥорорго дьэ үөрүйэх буолар. Yгэс үөскүүр. Куһаҕан быһыылары дьон бары билэллэр. Ыалтан ыалга тарҕанан иһэр бастакы солуннар, куһаҕан солуннар буолаллар. «Куһаҕан солун сымыйа буолбат»,- диэн этии куһаҕан ордук тарҕанымтыатын уонна уларыйа охсубатын бэлиэтиир.
Оҕо ураты истигэн буолар. Улахан дьон кэпсэтиилэрин бэйэтэ ситэн өйдөөбөтөр даҕаны истэ сылдьар. Дьон туох куһаҕан быһыылары оҥороллорун оҕо өйө тиийэринэн билэн иһэрэ наада. Оҕо билэр буоллаҕына эрэ куһаҕан быһыылары оҥорбот.
Сахалар оҕолорун: «Куһаҕан быһыылары оҥорбот буолуҥ»,- диэн үөрэтэллэр. Киһи оҥорор быһыыларыгар сөп түбэспэт быһыылар – саҥаны айыылар, куһаҕан быһыылар буолаллар.
Оҕону үөрэтии биир сүрүн көрдөбүлүнэн «Айыыны оҥорума» диэн буолар. Дьон билбэттэрин, оҥорботторун оҥорума диэн өйдөнөр.
Саха дьоно былыр-былыргыттан киһи санаатыгар олус улахан оруолу уураллар этэ. «Куһаҕаны саныы сылдьыма, аны туолан хаалыа», «Куһаҕан санааны санаама, бэйэҕэр куһаҕан буолуо»,- диэн кырдьаҕастар сөбүлүүр, үчүгэйи саныыр, эрэнэр, олохторун салгыыр баар суох киһилэригэр сэрэтэн, үөрэтэн этэр тыллара таах хаалар тыллар буолбатахтар. Бу тыллар былыргы сахалар киһи өйүн-санаатын ордук дириҥник билэллэрин быһаараллар.
Киһи оҥорор быһыыларын үчүгэй уонна куһаҕан диэҥҥэ араартааһын олус былыргы кэмнэргэ буолбут. Остуоруйаҕа кэпсэнэр Yчүгэй Yөдүйээн уонна Куһаҕан Хочугур саҕанааҕы кэмнэртэн ыла саҕаламмыт. Yчүгэй уонна куһаҕан диэн араартааһын киһи майгынын уратыларын быһаарар.
Киһи оҥорор ханнык баҕарар быһыылара, үчүгэй да, куһаҕан да буоллахтарына биир мэйииттэн быһаарыллан тахсан оҥоруллаллар, ол иһин биирдик: «Айыы»,- диэн ааттаналлар.
Өй-санаа үчүгэй уонна куһаҕан диэннэргэ арахсыыта аан маҥнай үрүҥ уонна хара диэн тылларынан бэриллэр. Киһи өйө-санаата сайдыытыгар үрүҥ дьүһүн үчүгэй диэн өйдөбүллээх.
Атеизм үөрэҕэ баһылаан салайбыт кэмнэригэр киһи санаатыгар ханнык да суолта бэриллибэт буолбута. Таҥара, айыылар киһи олоҕор ылар оруолларын аҥардастыы албыннааһын эрэ курдук көрүү олохсуйбута. Уларыта тутуу кэнниттэн өй-санаа үөрэхтэрэ салгыы сайдар кыахтара улаатта.
Шеломов Михаил Степанович
Шеломов Михаил Степанович — Солуомап кулуба (1864 (эбэтэр 1876), Боотуруускай улууһа, Алаҕар нэһилиэгэ—1930, Соловки лааҕыра, Архангельскай уобалас).
Куһаҕан санаа
Куһаҕан санаа хайдах кубулуйан, уларыйан киһиэхэ бэйэтигэр тиийэн куһаҕаны оҥорорун сайдан иһэр кут-сүр үөрэҕэ быһаарар кыахтанна. Бу этии эмиэ киһи бэйэтин санаата хос-хос элбэхтик хатыланнаҕына, үгүстүк саныы сырыттахха үгэс буолан киһи ийэ кутун өйүгэр-санаатыгар умнуллубат гына ууруллан хааларыгар олоҕурар.
«Үгэс» диэн үгүс диэн тылтан үөскээбит. Тугу барытын үгүстүк, хос-хос хатылаатахха үгэс буолан киһи ийэ кутун өйүгэр-санаатыгар умнуллубат гына ууруллан иһэр. Киһи өйүн-санаатын бу курдук, куттарынан тус-туспа арааран быһаарыы сахалар кут-сүр үөрэхтэринэн быһаарыллан кыаллар буолла.
Атын киһиэхэ куһаҕан буоллун диэн санааһын олус элбэхтэ хатыланан үгэскэ кубулуйдаҕына, киһи хаһан эмэ сыыһа туттаран ийэ кутун өйүгэр-санаатыгар киирэн хаалбыт кэмигэр толоруллан хаалар кутталлаах. Куһаҕаны куруук санааҕа тутан, хос-хос хатылыы сылдьыы, куһаҕаны санааһын бэйэҕэ куһаҕаны оҥорууга тириэрдэр.
Шеломов Михаил Степанович
Бастаан аҕатыгар суруксутунан, онтон 1911 сыллаахха Алаҕар нэһилиэгин кинээһинэн талыллыбыта. Улууһугар тоҕус сыл кулубалаабыта. 1912 сыллааха Саха уобалаһын туора урдустарын (инородецтарын) сийиэһигэр кыттыыны ылбыта, "Романовтар династияларын 300 сыла" юбилейнай мэтээлинэн наҕараадаламмыта.
Куһаҕан санаа
Киһи саныыр санаата хайдах көрүҥнээхтик туолара билигин кыайан быһаарылла илик. Сорох учуонайдар киһи санаата туох эрэ күүстээх буолан бэйэтэ араас хамнааһыны таһаарыан сөп дииллэр. Арай киһи санаата ханнык эрэ эниэргийэ буолара быһаарыллан эрэр. Күүстээх санаалаах экстрасенс киһи хайа эмэ ыраах сиртэн олорон санаатын түмэн уулаах баанка дьүһүнүн уларытар кыахтаах.
Саха ойууннара киһи санаата туспа кут буолан сылдьарын быһаарбыттара букатын быданнаабыт. Бу кут бэйэтэ туспа сылдьар буолуута ханнык эрэ туспа эниэргийэлээх буоларын быһаарар. Кут ыһыллан хаалбакка олус өр бириэмэҕэ бэйэтинэн сылдьыан сөп. Yгэс буолбут санаа күүһүрэр.
Шеломов Михаил Степанович
Оччотооҕу саха тойотторуттан төрүт туспа санаалах киһи этэ. Наар нууччаҕа сыһыаннааҕы сөбүлүүрэ уонна өрө тутара. Нуучча ыраахтааҕытыгар бэриниилээҕин көрдөрө сатыыр үгэстээх эбит. 1905 сыллааҕы быһылааннар кэннилэриттэн "Союз истинно русских якутов" диэн тэрилтэни тэрийэ сылдьыбыта. 1906 сыллаахха тэриллибит "Сахалар Сойуустарын" утарбыта. Оскуолаҕа сахалыы үөрэтиини бопсо сатаабыта.
1921 сыллаахха бассабыыктары утарда диэн хаайа сылдьыбыттара. 1928 сыллаахха иккистээн тутуллан 3 сылга лааҕырга ууруллубута, уонна Соловки анал лааҕырыгар ыытыллыбыта. Онтон эргиллибэтэх.
Куһаҕан санаа
Уу киһи өйүн-санаатын ыраастыыр аналлаах. Ытааһын, харах уута тахсыыта, ыраастаныы бэлиэтэ. Куһаҕан санаа, мунньуллубут санаа харах уутун кытта тахсан өй-санаа ыраастанар, дьэгдьйэр. Түүлгэ олус улаханнык ытааһын үөрүү, санаа туолуута кэлэн иһэрин бэлиэтиир.
Өлбүт киһи оҥорбут куһаҕан быһыыларын ахтар, саныыр көҥүллэммэт, бобуллар. Бу аата, кэлэн иһэр көлүөнэ дьон куһаҕан быһыылары ахта, саныы сылдьалларын суох оҥорон, кинилэр өйдөрө-санаалара ыраас, үчүгэй быһыылары оҥоруу диэки хайысхалаах буолалларын төрүттүүр.
Атеизм баһылаан, салайан олорбут кэмнэригэр киһи санаатыгар ханнык да суолта бэриллибэт буолара. Материализм өйө-санаата баһылаан иһэрэ. Ол кэмҥэ оҕолору иитиигэ-үөрэтиигэ куһаҕан санаалары санаабат буолуу, куһаҕан санаалартан ыраастаныы хайа да көрүҥэ оҥоруллубат буолара. Киһи олоҕор быһаччы сыһыаннаах өйүн-санаатын сайыннарыыга суолта биэрбэт буолуу эдэр көлүөнэлэр иитиилэрэ мөлтөөһүнүн үөскэттэ. (1,39).
Туһаныллыбыт литература.
1. Каженкин И.И. Киһи буолуу. - Дьокуускай: Издательский дом "Якутия", 2005. - 80 с.
Донецк
Донецк (Донецьк) диэн Украина куората. Донецк уобалас административнай центра. Дьонун ахсаана 953 217 (2013).
1550-с
1550-с сыллар.
Тихонова Елизавета Никоновна
1940 сыллаахха ыам ыйын 12 күнүгэр Нам улууhун Модут нэhилиэгэр Улуу Сыhыы диэн алааhыгар төрөөбүтэ. Аҕатын аата Тихонов Никон Константинович, ийэтин аата Тихонова Харитина Степановна.
Кини 13-с оҕонон төрөөбүт, онтон 4 эрэ буолан хаалбыттар: 3 уол, биир кыыс. Кини ыарыhах буолан хойут хаампыт, саҥарбыт үһү, кэнники син улаатан истэҕин аайы син арыый буолан испит. Алта саастааҕар дьоно Модут бөһүөлэгэр көһөн киирбиттэр. Модукка дьиэлэрэ суох буолан, ийэтэ дояркалыыр ферматын дьиэтигэр олорбуттар, 1950 сыллаахха дьиэ туттан киирбиттэр.
Модут нэһилиэгэр 1948 сыллаахха 4 кылаастаах оскуола аһыллан, 8 сааһыгар хойутаан оскуолаҕа киирбитэ. Оскуолаҕа киирэригэр кинини бэлэмнэнии бөлөҕөр ылаллар, онон маҥнайгы кылааска 10 сааһыгар киирэр. Инньэ гынан саастыы оҕолоруттан хаалан испит.
Модукка төрдүс кылааһы бүтэрэн, Хатырык нэhилиэгин оскуолатыгар икки сыл 5-с уонна 6-с кылаастарга үөрэммит, 6-ка үөрэнэ сырыттаҕына саастаах оҕолор бүтүөххүтүн сөп диэбиттэригэр, саастаах оҕолор хас да буолан тохтообуттар. 1952 с. ахсынньы 18 чыыһылатыгар убайа Костя комсомольскай мунньахтан түүн кэлэн баран лаампаны уматаары гыммыта, кырааһына суох буолан биэрбит. Кырааһыын оччолорго чиэппэрдээх диэн бытыылка баара, оннук бытыылкаттан кырааһыын кута туран аҥар илиитигэр испиискэ тутан алҕас кырааһыҥҥа тайанан, кырааһына эстэн баһаар буолбут.
«Алдьархай буолла, туруҥ!» - диэн хаһытаабытынан таhырдьа ыстаммыт, аҕата туран ууну ыһан умулларбыт. Кини буоллаҕына утуйа сыппыт, ону ийэтэ туран ороһойбут остуол кини аттыгар турбут, ол иһин кырааһын кини үрдүгэр түспүт, онон аҥар өттө төбөтүттэн атаҕар диэри уокка сиэниллибит, иннэ гынан балыыһаҕа 1953 сыл ахсынньы ыйыгар киирэн баран, кулун тутарга тахсыбыт.
Кини балыаһаҕа сыттаҕына 1953 сыллаахха ССРС салайааччыта И.В. Сталин өлбүт, онно норуот барыта уонна бэйэтэ ытыырын эмиэ өйдүүр үһү. 1954 сыллаахха колхозка ылбыттар. Ньирэй көрүөн баҕаран оскуолаҕа үөрэнэ олорон оҕолорунан Кутуков Алексей диэн биригэдьииргэ: “20 ньирэйдэ миэхэ хааллары”, - диэн илдьиттээбит. Киниэхэ 20 ньирэйи хаалларбыттар. Үөрэнэн бутэн баран ол 20 ньирэйи көрбүтэ, Аҕыйах хонон баран икки ньирэйэ өлөн хаалбыт, онно куттанан ытыы турдаҕына колхоз бэрэссэдээтэлэ Макаров Григорий Алексеевич кэлбитигэр, өссө күүскэ ытаан биэрбит. Хата бэрэссэдээтэлэ кэлэн “ытаама, биригэдьиир буруйдаах” диэбит. “Ньирэйдэр бастаан таһырдьа тахсалларыгар, күрүөтэ кыараҕас буолуохтаах, бу киэҥ күрүөҕэ тахсан, наһаа сүүрэн аҕылаан өлбүттэр” - диэбит, онтон ыла ньирэй көрөөччүнэн үлэлээбит. Урут сулумах кыргыттары алааска үлэлэлэтэ ыыталлар эбит. Кини Кыйыда диэн алааска ыарыылаах ынахтарга үс сылтан ордук дояркалаабыт, онтон бөһүөлэккэ киирэн наар ньирэй көрбүт.
1964 сыллаахха Уус-Алданнар от үүммэтэҕин иһин, Нам Модут нэһилиэгэр ынах сүөhүнэн кыстыы кэлбиттэр. 1965 с. Пермяков Николай Дмитриевич диэн уолга кэргэн тахсан, Уус-Алдан Дүпсэ нэһилиэгэр көһөн барбыт. Эбэм онно от тиэйээччинэн үлэлээбит. Кэргэнинээн 13 сыл бииргэ олорбуттар, алта оҕоломмутар: 5 кыыс, 1 уол. Уус-Алдаҥҥа эмиэ аҕыйах кэмҥэ кэргэнинээн ньирэй көрбүттэр. Кэнники оҕолонон олордоҕуна кэргэнэ (эhэбит) доярдаан, бастыҥ ыанньыкыст аатын ылбыт. Кэргэнэ (эhэбит) 1978 сүрэҕинэн ыалдьан өлбүт, эбэм онтон дойдутугар төннөн кэлэн баран эмиэ ньирэй көрөөччүнэн үлэлээбит. 1984 сыллаахха хотонунан куоталаhыыга бастааннар, Прибалтикаҕа путевка биэрбиттэр: Москванан, Ленинградынан уопсайа 7 куоратынан күүлэйдээн кэлбиттэр. Онтон 1986 сыллаахха Баку куоракка Кызыл-Кум диэн санаторийга путевка биэрэннэр, 2 буолан сынньанан кэлбиттэр. 1990 с. биэнсийэҕэ тахсар уонна үлэ бэтэрээнэ буолар. 2014 с. Модут нэһилиэгин бочуоттаах олохтооҕо буолбута. Биэнсийэҕэ тахсан баран иккиһин кэргэннэммитэ. Кэбээйи оҕонньоругар Дьяконов Николай Николаевичка тахсыбыта, кини эмиэ огдообо этэ. Билигин оҕолоро бары ыаллар, 20-чэ сиэннээхтэр, 10-н тахса хос сиэннээхтэр. Билигин барыта этэҥҥэ, сааһа 76 буолбута, кырыйдым диир даҕаны син сылдьар. Оҕонньорунаан иккиэн туһа дьоно: оҕолоругар, сиэннэригэр өйөбүл буолан олороллор.
Слепцова айталина яковлевна
Сиибиктэ
Саха сиригэр уунэр араас элбэх уунээйи керунуттэн мин биир борустуой эрээри ураты дьикти суолталаах уунээйи туьунан кэпсиэхпин багарабын. Бу уунээйи аата сиибиктэ диэн. Атыннык боруу от диибит. Нууччалыыта хвощ.
Э.Пекарскай тылдьытыгар боруу от араастаан тылбаастанар эбит:
Хвощь (сиибиктэ, омнуона);
Хвощь полевой – боруу от;
Гусятник (трава из вида хвощей) – хаасаьылыга (гусиная трава – особый род нежного хвоща, составляющий любимую пищу гусей,также коней, коров и даже медведей);
Хараборуу – черный хвощь, самый крупный вид, достигающий человеческого роста; считается хорошим кормом для коров, которые дают много молока. Кони тоже любят его, но страдают по мнению местных жителей «шатуном» - это паралич задних ног. Якуты не кормят им одним, а смешивают с другими травами.
Сиибиктэ текунук умнастаах, боруу курдук суьуехтээх куруук куех от уунээйи. Амтана уоьах амтаныгар маарынныыр. Сурдээх хойуу сумэлээх. Ол иьин да олонхо хоьоонугар сиибиктэ от кун сирин киэргэлэ буолар эбит:
Уолбат уулаах,
Охтубат мастаах,
Сиибиктэ от симэхтээх – диэн.».1
Сиибиктэ дьонно да суеьугэ да, чуолаан сылгыларга, олус туьалаах эмтээх уунээйи быьыытынан биллэр. Мин Саха сирин биир биллиилээх эмчитэ Владимир Алексеевич Кондаков «Аар айылга эмтиир кууьэ» диэн кинигэтигэр сиибиктэ дьайыытын туьунан суруйбут кэпсээннэриттэн кылгастык холобур агалыахпын багарабын.
«Сэттэ сыл сиибиктэгэ»
Былыр биир киьи бултуу сырыттагына ата ыран, елере бу кэлбит. Онуоха Куенэхтээх диэн урэххэ оттоого буолуо диэн тиийэн кэлбит да ото соччо суох буолан биэрбит. Манна мунчаара олордогуна олохтоох биир огонньор тиийэн кэлэр уонна атын Куенэхтээх курунар сиибиктэ хаьыытыгар илдьэн ыытан кэбис диэн субэлиир. Ологонньор субэтин еьургэнэ истэр, онуоха огонньор: «Сатыы сылдьыаххын багардаххына багар мин тылбын истимэ. Итэгэйбэтэргин бастаан керен кэл. Онно эмиэ биир айанньыт кетехтербут атын хааллара барбыта», - диир.
Киьи атын сиэтэн кере барар. Тиийбитэ биир эмис сылгы хаьан аьыы сылдьар эбит. Ону кереет атын хаьыыга ыытан кэбиьэр. Манна икки кес эргимтэлээх харыйаны уот сиэбит сиригэр сиибиктэ беге ууммут эбит. Ый ааспытын кэннэ атын тута теттеру кэлэр. Ол иьэн атым елбутэ буолуо диэн иьигэр куттана саныыр. Арай атын кербутэ киьи билбэт буолуор диэри уойан хаалбыт. Ону керон киьи сурдээгин соьуйбут, сехпут. Уонна огонньор тылын дьэ итэгэйбит. Ол кэнниттэн бу Куенэхтээххэ сэттэ сыл устата сиибиктэ хаьыытыгар 150 сылгыны кыстатан туруорбуттар.
1 В.А.Кондаков «Аарайылгаэмтииркууьэ», стр 29. 2009.
Сылгы сиибиктэни элбэхтик сиэбэт эбит. Сурэгэр туьэрэр сурдээх сумэлээх от. Сиибиктэ хаьыытыгар сылдьар сылгы аьара уойар, телеьуйэр эбит.
«Кенул сылгылар»
Ессе биир кэпсээн: «Кенул сылгылар». Биирдэ саас былдьаьык сагана Кириискэ огонньор аргыс уоллаах Бодойботтон Елуехумэгэ айанныыр. Баран иьэн Чаллыынка диэн урэххэ хас да келелере улаханнык быстараллар. Ол быстарбыт сылгыларын хаалларан арыый сэниэлээх сылгыларын ыныырданан салгыы Елуехумэ диэки туьэ тураллар. Били быстарбыт сылгылар сайыьаннар сытан эрэ инэрсиьэ хаалаллар. Сорохтор тураары унуехтэьэллэр да кыамматар.
Ити кэмтэн ыла туерт сыл ааьар. Чаара эбэнкилэрэ Кириискэ огонньорго илдьит ыыталлар: «Чаллыынкага бырахпыт келелерун бутун уер сылгы буола уескээтилэр. Суеьулээх киьи суеьулэргин харай», - диэн. Кириискэ огонньор итинник илдьити истэн былыта суох халлаанна этин сааллыбытынаагар ордук дьиктиргиир. Саарбагалаан баран икки киьилээх сылгыларын сылгылыы барар. Тиийэн балай эмэ кердеемехтеен баран, кинилэр хаьан аьыы сылдьар сылгы уерун кереллер уонна уерэ туьэллэр. "Дьол харага суох диэн ити буоллага», -диэн огонньор олус уерэр. Сылгылар киьи санатын истээт соьуйан хантас гыналлар да, кыыл таба курдук, ыстанан кээьэллэр.
Кириискэ огонньор бу кыыллар тугу аьыыр эбиттэрий диэн атыттан туьэн кербутэ, сылгылар сиибиктэни хаьан сиир эбиттэр. Ону керен баран Кириискэ иьигэр: «Солбонуйбуту торолутар, елееру гыммыты еруьуйэр от бу баар эбит», - дии саныыр. Сылгыьыттар сынньана туьэн баран сылгылар суолларын устун ыстаннара тураллар.
Хонуу боруута
«Хонуу боруута киьи Салгын Кутугар учугэйдик дьайар эбит, ол курдук Салгын Куттан куьаган дьайы, харананы куускэ тэйитэр, ыраастыыр.
Хонуу боруута тыа сагатыгар уунэр, элбэх салаалаах уонна намчы, уута агыйах. Саха эмчиттэрэ хонуу боруутун буер уонна хабах ыарыыларын эмтииргэ туьаналлар эбит.
Биир сабар хаппыт хонуу боруутун биир лиитир ууга оргутан баран куннэ устэ орто ложканан иьэллэр.»
3 чааьа
Тумук тыл
Саха сирин биир эмтээх уунээйитэ сиибиктэ урукку ааспыт кэмнэртэн дьон ологор-дьаьагар улахан суолталаага биллэр эбит. Ага саастаах дьон олохторун устатыгар мунньуллубут билиилэрэ-керуулэрэ билигин да биьи олохпутугар туьаныллыа диэн эрэнэ хаалабыт. Бу уунээйилэри интэриэьиргээн уерэтэр, олоххо туттар буоллахха олус туьалаах буолуо.
Туьаныллыбыт литературалар:
В.А. Кондаков, «Аарайылгаэмтииркууьэ» Я., 2009
Разнообразие растительного мира Якутии. – Новосибирск:Изд. СО РАН, 2005,- 328с.
Э. Пекарский, Словарь якутского языка, том 1,.1959.
Сут
Сут — айылҕа алдьархайа, уот кураан туран эбэтэр сир-халлаан уу буолан, от, үүнээйи үүммэккэ, дьон барыта аччыктааһына, хоргуйуута, сүөһү күргүөмнээн охтон өлүүтэ. Т.к.: дзуд, джут, жут, зуд (түүр., монг.) — эмиэ итинник; ол иһигэр монголлар араараллар: харазуд (хара дзут) — кураантан сутааһын; цаганзуд (макан дзут) — олус халыҥ хаар саба түһэн эбэтэр муус килэҥ буолан сутааһын.
Сордоҥноох
Улуус кииниттэн 583 км. соҕуруу диэкки сытар.
Нэһилиэнньэтин ахсаана 384 киһи (2007 сыл).
1560-с
1560-с сыллар.
Буотака
Буотака, түлүөн (, Морской заяц, лахтак) - Муора куобахтарын ууһугар киирэр бөдөҥ түлүөн.
Скандербег
250px|мини|Сербия норуотун ойуулаах устуоруйата кинигэттэн, Вена, 1885 Скандербег эбэтэр Георгий Кастриоти (Gjergj Kastrioti Skënderbeu;  — ) —  Кастриоти кинээчистибэ салайааччыта (1443—1468), османнары утары охсуһуу баһылыга,  Албания национальнай геройа.
Сэтинньи 3 күнүгэр 1443 сыллаахха венгерскай полководец Янош Хуньяди туроктартан  Ниш куораты босхолообутун кэннэ, Скандербег исламтан туораабыт уонна христианство итэҕэлин ылыммыт, ол кэннэ  300 аттаах буойуннары кытта туурактар лааҕырдарыттан куоппут. Дибру куоракка кэлэн, Албания босхолонорун иһин бастааньаҕа ыҥырбыт. Хас да хонон баран Скандербег Круяҕа киирбит уонна сэтинньи ый 28 күнүгэр  албаннар кырдьаҕастара кинини  Кастриоти кинээчистибэ баһылыгынан анаабыттар. Сотору буолан баран Хара Дринаҕа туроктары үлтү сынньыбыт уонна Венгрияны кытта эйэни олохтоон, Мурада II Албания Круя куоратын босхолуурга күһэйбит.
1444 сылга Венеция уонна Албания кинээстэрин кытта байыаннай- политическай сүбэлэҥ ылан Хотугу Албанияҕа партизанскай сэриини саҕалаабыт. Улахан кыайыыларын 1449 уонна 1451 сылларга ылбыт. Султан Мехмеду II кыайан 1453 сыллаахха Албанияҕа эйэни түһэрсибит.
1461 с. Скандербегы султан (падишах) Мехмед II диэн ааттаабыттар уонна Албания салайааччытынан анаабыттар. Неаполитанскай хоруол Фердинанд I Георгий Кастриотига герцог Сан-Пьетро титулун анаабыт  Рене Анжуйскай утары көмөтүн иһин. 1463 сыллаахха Скандербег папа Пий II алҕаабытынан осмааннары кытта эйэни быспыт уонна өссө улахан хоромньуну осмааннарга оҥорбут.
1468 сыллаахха кини кумахыттан (малярияттан) өлбүт. Кини өлбүтүн кэннэ Албанскай суверенитет эмиэ өлбүтүнэн ааҕыллар эбит.
Уйгуурдар
200px|thumb|right|Уйгурдар былаахтара. Тутулуга суох буолуу хамсааһын бэлиэтэ
Уйгуурдар (уйгур. ئۇيغۇر, Uyghurlar, кытай. 维吾尔, Wéiwú'ěr) диэн Орто Азия түүр омуга.
Бэйэлэрэ олохтоох дойдулара суох омук, ол иhин 130 араас омук дойдуларынан ыhыллан олороллор. Ордук элбэх уйгур омук олорор сирэ Синдьээн-Уйгур Аутоном Оройуона - Кытай (11 000 000), Казахстаҥҥа (1 000 000), Узбекистаҥҥа (1 000 000), Тадьикистаҥҥа (780 000), Афганистаҥҥа (500 000), Холбоhуктаах Штаттарга (500 000), Канадаҕа (450 000), Дьоппуоҥҥа (123 000), Арассыыйаҕа (78 000). Саха Сиригэр - 198 уйгур олорор. Олортон Мэнэ-Ханаласка (31), Сунтаарга (41).
Оҕо айыыны оҥороро куһаҕан
Оҕо айыыны оҥороро куһаҕан диэн сахалар таҥараларын үөрэҕэ этэр.
Сахалар олус былыргы кэмҥэ үөскээбит омук буоларбытынан олохпут, ойууннарбыт, таҥарабыт үөрэҕэ олус дириҥ силистээх, өй-санаа сайдан иһэрин олус табатык, олохтоохтук, уһун үйэлэргэ тиийэрдик быһаарар. Билигин дьон өйө-санаата сайдан былыргы тоталитарнай, диктаторскай үөрэхтэр сыыйа-баайа демократия үөрэхтэринэн солбуллан иһэр кэмнэригэр сахалар таҥараларын үөрэҕэ оҕо сайдан, үүнэн иһэр өйүн-санаатын ордук табатык быһаарарын билинэр, туһанар кэм кэлэн иһэр.
Дьон-аймахха өй-санаа үөрэхтэрэ сайдыбыттара, оннуларын булбуттара хас эмэ тыһыынчанан сыллар буоллулар. Улахан таҥара үөрэхтэрин салайааччылар, бэйэлэрин "үчүгэйбит", "үчүгэйи эрэ оҥоробут" диэн санаалара аһара баһыйарынан киһи өйүн-санаатын икки аҥы арааран тус-туспа тылларынан этэргэ тиийэн хаалбыттар. Биир киһи өйүн-санаатын икки аҥы арааран тус-туспа тылларынан этии өй-санаа тутулугар сөп түбэспэт. Ханнык баҕарар өй-санаа, таҥара үөрэҕэ оҕо этэ-сиинэ улаатыытыгар, өйө-санаата сайдыытыгар, оҥорор быһыыларын уратыларын быһаарыыга сөп түбэһиэхтээх, табатык сыаналыахтаах, ханнык да сыыһата-халтыта, уларытыыта, эбиитэ, аһара барыыта суох буолара өй-санаа үөрэҕэ туһалааҕын быһаарар уонна оҕо өйө-санаата туруктаахтык сайдыытыгар тириэрдэр.
Психологтар саҥа төрөөбүт кыһыл оҕо өйө-санаата ситэ сайда, ханнык да билии-көрүү өйүгэр-санаатыгар киирэн уурулла, мунньулла илик буолар диэн быһаараллар. Бу быһаарыыны бигэргэтэр чахчынан оҕо төрөөт даҕаны аан маҥнай тыынын ыларыгар көмөлөһөөччү эмээхсин муннун, уоһун ыраастаан биэрдэҕинэ эрэ тыын киллэрэн тыынын ылан аан маҥнайгы ытааһынын оҥорор кыахтанар. Бу тыын киллэриититтэн, тыҥата үлэлээн тыынан барыытыттан оҕо тыыннаах буолуута саҕаланар. Сахаларга тыын диэн тыл тыыннаах буолууну быһаарар.
Саҥа төрөөбүт оҕо илиитин-атаҕын мээнэ хамнатар, сараҥныыр, арай былыргы төрдүттэн бэриллибит буор кута, айаҕа үүт амтанын биллэҕинэ уһуктан, эмэр хамсааһыннары оҥорор, иһигэр үүт киирдэҕинэ куртаҕа үлэлээн аһылыгын буһаран иһэр кыахтанар.
Кыра оҕо өйө-санаата сайда, кута ситэ үөскүү илигин Курууппа ойуун «Кырдьаҕас оҕонньор, оҕо үөр буолбат» диэн этиинэн быһаарар. (1,48). Бу быһаарыы оҕоҕо үгэс буолбут өй-санаа чахчы суоҕун былыргылар билэллэрин биллэрэр.
Оҕо улаатан истэҕинэ өйө-санаата сайдыбытынан барар, сайдан иһэр санаата олус күүстээх. Оҕо ийэ кута биэс, алта сааһыгар диэри, өссө бэйэтэ өйдөөбөт эрдэҕинэ үөскээн олохсуйар. Субу сибилигин билбитэ, туппута, оҥорбута барыта кини өйүгэр-санаатыгар саҥаны айыы, саҥа билии, оҥоруу буолан ууруллан, өйдөнөн хаалан иһэр. Тугу барытын күнтэн күн саҥалыы билэн, үөрэтэн ону илиитинэн тутан-хабан оҥорон өйө-санаата салгыы сайдан иһэр. Тугу билбитин, сатаабытын хос-хос хатылаан оҥорон истэҕинэ өйүгэр-санаатыгар ол оҥорбута үгэс буолан ийэ кутугар ууруллан, умнуллубат гына өйдөнөн хаалар. Оҕо кыра эрдэҕинэ аан маҥнай туох эмэ туһалааҕы оҥорбутуттан хайҕал дуу, манньа дуу ыллаҕына, ол туһалааҕын элбэхтик оҥорон бэйэтигэр үгэс үөскэтинэрэ түргэтиир. Туох эмэ туһалааҕы оҥоро, тута үөрэнэрэ үгэс буолан иҥэн хааллаҕына үлэһит, үлэни бастаан оҥорор киһи буола улаатар кыахтанар.
Бу кэмҥэ оҕо оҥорор быһыытын көрөн хааччахтааһын кини ханнык быһыыны ордук элбэхтик оҥорон ийэ кутугар иҥэринэригэр олук буолар. Үчүгэй быһыылары оҥорор оҕо, үчүгэй оҕо диэн сыаналанар, хайҕанар, манньа эҥин ылыан сөп, онтон куһаҕан, киһи оҥорбот, билбэт быһыыларын оҕо оҥороро тохтотулуннаҕына эрэ табыллар, ол быһыылары оҥорор оҕо, куһаҕан оҕо аатырар, мөҕүллэр эҥин, ол аата куһаҕан быһыылары оҥорботугар үөрэтиллэр. Оҕоҕо үчүгэй быһыылары оҥороругар үөрэтии ити курдук салгыы баран истэҕинэ оҕо өйүгэр-санаатыгар, ийэ кутугар элбэхтик оҥорбут үчүгэй быһыылара үгэс буолан иҥэллэр, оннук быһыылары оҥорор өйдөбүллэр эрэ иҥэн хаалан олохсуйаллар. Оҕо уонна улахан киһи өйө-санаата тус-туспалар. Улахан киһиэхэ кыра эрдэҕиттэн үөскээбит, иҥэн сылдьар үгэстэрдээх, үчүгэй уонна куһаҕан диэн өйдөбүлэ кыра эрдэҕиттэн үөскээн олохсуйбут. Кыра оҕоҕо өйө-санаата саҥа сайдан эрэринэн улахан киһи курдук олохсуйбут үгэстэрэ суох, үчүгэйи уонна куһаҕаны ситэ арааран билэ илик. Оҕо төрөппүттэрэ тугу үчүгэй дииллэрин саҥа оҥоро үөрэнэн эрэр, үгэстэргэ саҥа иитиллэр. Оҕоҕо төрөппүтэ ханнык үгэстэри иҥэрэн биэрэр даҕаны оҕо олоҕо соннук салаллар. Төрөппүт оҕону кыра эрдэҕинэ иитиигэ ылар оруола олус үрдүк.
Бэйэтэ саҥаны билэргэ олуһун дьулуһар, хас биллэҕин аайытын саҥаны арыйан иһэр өйү-санааны өссө аһара баран «Эн саҥаны оҥорон ис, ай» диэн этэн үөрэтии оҕону тиэтэтэр, ыгылытар, туохха барытыгар ситэтэ суох, көтүмэхтик сыһыаннаһарга үөрэтэр, «Өссө саҥаны оҥордо ээ» диэн киһиргэтэн биэрии кинини букатын аһара барыытыгар тириэрдэр. Олус элбэх саҥаны билбититтэн уонна оҥороруттан өссө уратыны, дьон билбэттэрин, оҥорботторун оҥороору сыыһа-халты туттунуулары, аһара барыылары, быстах быһыылары оҥорор кыаҕа улаатан хаалар.
Быстах быһыылар диэн үчүгэйдик быһаарыллыбатах, ырытыллыбатах, оҥоро үөрэтиллибэтэх, туох содул үөдүйэн тахсара ситэ биллибэт быһыылара ааттаналлар. “Санаабычча быһыыланыы” быстах быһыыны элбэтэр. Үчүгэйи да оҥороору тиэтэйдэххэ, сыыһа-халты оҥордоххо эбэтэр саҥаны айыы табыллыбатаҕына, сатамматаҕына эмиэ быстах быһыыга кубулуйар уратылаах. Быстах быһыылар куһаҕаны оҥорууга тэҥнэнэллэр.
Хас киһи барыта тус-туспаларын курдук оҕо өйө-санаата, сайдан иһэр күүһэ тус-туһунаннар. Сорох уолаттар даҕаны, ордук кыргыттар бэйэлэрэ көрсүө, сэмэй майгылаахтарыттан, кыра эрдэхтэриттэн «Аһара барыма, айыыны оҥорума» диэн бобууну, хааччаҕы букатын да истибэккэ, билбэккэ эрэ улаатыахтарын сөп. Өссө биир эмэ бытаан, сыппах майгылаах оҕолору өрө тардан, батыһыннаран, тугу эмэ саҥаны оҥордохторуна хайҕаан, манньалаан эҥин биэрии туһалаах.
Оҕо барыта сыппах, илиититтэн сиэтиллэ сылдьар буолбатах. Yгүс уолаттар, ол иһигэр кыргыттар даҕаны саҥаны элбэҕи оҥорор күүстэрэ, кыахтара таһынан таһымныыр, үксүгэр аһара барар, бииртэн биир саҥаны, ол аата урут билбэттэрин була охсон оҥорон иһэллэр. Таҥара үөрэҕэ оҕо өйө-санаата аһара барарыттан харыстыыр, «Аһара барыма», «Айыыны оҥорума» диэн үөрэтэн, сыыһа туттан куһаҕаны оҥорорун аҕыйатар.
Саха дьоно уол оҕо иитиитигэр ордук улахан оруолу биэрэллэр. Билигин уол оҕо өйө-санаата сайдыыта, билиигэ-көрүүгэ дьулуура, саҥаны айа, айыыны оҥоро сатыыра кыыс оҕотооҕор лаппа үрдүк диэн этиини үөрэхтээхтэр кытта бигэргэтэллэр.
Сорох уол ураты элбэх саҥаны оҥорон иһэр майгылаах буоларын көрбүт-истибит эбэлэр ордук билэллэр. Субу харахтарын арааран ылалларын кытта, субу оҥоро олорорун быраҕан тугу эмэ атыны оҥоро охсор эбэтэр остуол үөһээ ыттан, онно өссө олоппос уурбут буолар. Маннык уруттаан түһэн иһэр майгылаах оҕо баһын хампы түспэтин, кэлиэкэ буолбатын туһугар, ол аата оҕону харыстыыр, көмүскүүр сыалтан хайаан да буойуллар, сэрэҕэ суох үөһээ ыттыма, «Аһара барыма», киһи билбэтин «Айыыны оҥорума» диэн тохтотон иһэргэ эрэ тиийиллэр.
Кыра оҕо куһаҕаны оҥорорун тохтотуу эбэтэр атыҥҥа аралдьытыы бу эмиэ аһара барыма, айыыны оҥорума диэн үөрэх биир көрүҥэ буолар. Оҕо кыра, өссө бэйэтэ өйдөөбөт эрдэҕинэ, субу оҥорон испит быһыыта тохтотуллан, атыҥҥа аралдьытыллан хааллаҕына, өйүгэр кыайан туппакка умнан, хаалларан иһэриттэн, бу оҥорон испит куһаҕан быһыыта кини өйүгэр-санаатыгар, ийэ кутугар иҥэн хаалбакка умнуллан иһэр.
Оҕо үөһээ ыттар, үрдүккэ дьулуһар санаата куһаҕан санаа буолбатах. Дьон бары үөһээ ытталлар. Хас лаампа уларытыыта, долбуурга тахсыы олоппоһунан салҕаныыга тириэрдэр. Оҕо кыра буолан тиийбэтиттэн олоппоско олоппоһу салгыы уурара уонна ытта сатыыра, сыыһа туттан охтуон, дэҥнэниэн сөбүттэн эрэ куһаҕан. Олоппос үрдүгэр олоппоһу уурдаҕына кини саҥаны айыыны, ол аата урут хаһан да оҥоро илик быһыытын оҥорор. Бу саҥаны айыытын оҥороро кутталлаах, охтуон сөп, ол иһин куһаҕан саҥаны айыы буолан тахсар. Охтон баһын дэҥнээн инбэлиит буолара төрөппүттэригэр, киниттэн эрэ күннэрэ-ыйдара тахсар баар-суох эрэлбит дии саныыр дьоҥҥо туох үчүгэйи аҕалбат. Оҕо маннык быһыыта хайаан даҕаны аһара барыма, айыыны, билбэккин мээнэ оҥорума диэн тохтотуллар. Дьэ бу буолар аһара баран сайдар өйү-санааны хаайыы, тохтотуу, хааччахтааһын диэн. Оҕо иитиитигэр аһара барар өйүн-санаатын хааччахтааһын уонна тугу барытын киһи оҥорорун курдук оҥорор буолууга үөрэтии эрэ, оҕо сыыһа-халты туттан быстах быһыыга түбэспэтин хааччыйар.
Кыра оҕо төбөтүн онно-манна уган кыбыппыт түбэлтэлэрэ элбэхтэр. Улахан дьөлөҕөстөөх олоппоһу төбөтүгэр кэтэн кэбиспит оҕону олоппос сирэйин алдьатан эрэ босхолуур кыаллыбыта. Ыга симиллэн киирэн хаалбыт төбө төттөрү кыайан тахсыбакка кыбыллан хаалбытын олоппоһу алдьатыы эрэ саҥаны айыыны оҥоро сатаабыт төбөнү босхолообута.
Кыра уол туосапка ботуруонун муннугар уган кэбиспитэ иһирдьэ киирэн иҥнэн хаалбытыттан балыыһа эрэ баар буолан быыһаабыта эмиэ биллэр. Киһи оҥорбот быһыытын, саҥаны оҥоруу, айыы итинник эрэйгэ тириэрдэр.
Оҕо саҥаны оҥороруттан, айарыттан төрөппүттэр эрэйдэнэллэр, эрэйгэ тэбиллэллэр. Оҕо айыыны, киһи билбэтин, оҥорботун оҥороро кутталлаах, куһаҕаҥҥа тириэрдэрэ элбэх. Сахалар оҕолорун, ордук уолаттары, кыра эрдэҕинэ, өйө-санаата ситэ сайда, үчүгэйи уонна куһаҕаны арааран билэ илигинэ харыстааннар «Айыыны оҥорума» диэн тохтотоллор, ол аата билбэккин оҥоро турума диэн үөрэтэллэр.
Оҕону кыра эрдэҕинэ, биэс сааһыгар диэри иитии уонна үөрэтии барыта төрөппүт илиитин иһигэр баар, кыһаннаҕына кыаллар дьыала. Оҕо кыратыгар олус истигэн, үөрэҕи ылымтыа, барыны-бары билэ-көрө, ыйыталаһа сатыыр, арай бу кэмин аһарбакка эрэ үөрэтэн, барыны-бары биллэрэн иһиэххэ.
Улаатан эрэр оҕолор саҥаны, урут билбэттэрин, айыыны оҥорор санааларыттан гаражтар, турбалар үрдүлэринэн сүүрэн иһэн охтоллоро элбэх. Сыыһа-халты тутталлар, халтарыйаллар, эчэйэллэр, уҥуохтарын тоһуталлар, кэлиэкэ буолаллар. Кинилэр бу быһыыларыттан, саҥаны айбыттарыттан төрөппүт, ииппит дьоҥҥо туох да үчүгэйэ кэлбэт.
Сайдан иһэр оҕо өйө-санаата аһара барара элбэх, саҥаны, урут билбэтин, айыыны оҥорон иһэр. Араас сыыһа-халты туттунууларга киирэн биэрэр кыахтанан хааларыттан сахалар таҥараларын үөрэҕэ кинилэри көмүскүүр, харыстыыр «Айыыны оҥорума» диэн үөрэтэр.
Таҥара үөрэҕэ диэн өй-санаа үөрэҕэ. Оҕону кыра эрдэҕиттэн аһара сайдан иһэр өйүн-санаатын салайан, киһи буолуу суолунан, ол аата тугу барытын киһи оҥорорун курдук оҥорорго үөрэтэргэ таҥара үөрэҕэ аналланар.
Сахалар таҥараларын үөрэҕэ оҕо аһара баран саҥаны айарын, айыыны оҥорорун хааччахтыыр, оҕо аан маҥнайгыттан, олох кыратыттан тугу барытын киһи, улахан, үчүгэй киһи оҥорорун курдук оҥороругар үөрэтэр. Бу үөрэх аата киһи буолуу диэн ааттанар.
Оҕо аан маҥнай киһи буолуу үөрэҕин баһылаан, тугу барытын киһи оҥорорун курдук оҥорорго үөрэнэн баран саҥаны айара, айыыны дьэ оҥороро дьоҥҥо туһалааҕа элбэх буолар.
Киһи оҥорбот, билбэт быһыылара бары саҥаны айыылар буолаллар. Саҥаны айыыттан туох содул үөскээн тахсара биллибэтиттэн айыыны оҥоруох инниттэн сэрэнии ирдэнэр. Киһи оҥорор быһыыларын оҥорор киһи киһи быһыылаах диэн ааттанар. Киһи, ханнык баҕарар быһыыны оҥорор кыахтааҕыттан үчүгэйи эбэтэр куһаҕаны хаһан баҕарар оҥоруон сөп. Арай куһаҕан быһыылары арааран билэр буоллаҕына, олору оҥорбот.
Киһи оҥорбот быһыылара бары кэриэтэ куһаҕан быһыыларга киирсэллэр. Киһи оҥорбот, билбэт быһыытын оҕо оҥорон кэбистэҕинэ үксүгэр куһаҕан айыыны оҥоруу буолан тахсар. Кыра оҕо куһаҕаны оҥоруута тохтотулуннаҕына эрэ табыллар. Тохтотуу эбэтэр атыҥҥа аралдьытыы оҕо өйүн-санаатын харыстыыртан, бу куһаҕан быһыытын элбэхтэ хатылаан оҥордоҕуна үгэс буолан өйүгэр-санаатыгар иҥэн хааларын суох оҥорор сыалтан элбэхтик туһаныллар.
Кыра айыыны оҥоруу бэрт дөбөҥ. Куһаҕан айыыны улахан эрэйэ, толкуйа суох оҥоруохха сөп. Холобур: бэргэһэни тиэрэ кэтэн кэбиһиэххэ. Санааҕар туох эрэ уратыны, дьон оҥорботун олус түргэнник оҥоро охсоҕун. Саха дьоно «Бэргэһэни тиэрэ кэтимэ» диэн этиилээхтэр. Өй-санаа таһынан таһымнаан бэргэһэҕэ кытта иҥэр, ол иһин бэргэһэни тиэрэ кэтэртэн өйүҥ-санааҥ тиэрэ эргийэн барыны-бары тиэрэтик, түктэритик оҥорор буолан хаалыахха сөбүттэн бу этии харыстыыр аналлаах.
Оҕо тарбаҕын төбөтүгэр бэргэһэтин эргитэ, кулахачыта оонньуура санаатыгар ордук интэриэһи үөскэтэр. «Бэргэһэни илиигэр эргитимэ» диэн этии мэйии эргийэриттэн харыстыырын кини өссө билбэтиттэн бэргэһэтин эргичитэ оонньуур.
Бу боростуой буолан баран өйгө-санааҕа быһаччы дьайар, оҕо өйүн-санаатын харыстыыр этиилэр. Бэргэһэҕэ киһи өйө-санаата иҥэр, уйаланар. Бэргэһэ өй-санаа хаата буолар, ол иһин бэргэһэ харыстанар, сэрэхтээхтик туттуллар аналлаах.
Оҕо улаатан киһи буолууну, ол аата тугу барытын киһи оҥорорун курдук оҥорорго үөрэнэ илигинэ саҥаны айыыны оҥороро, айара олус кутталлаах, үгүстүк куһаҕаҥҥа тириэрдиэн сөп. Оҕону аан маҥнай киһи буолууга иитии, үөрэтии төрөппүттэр тутаах сыаллара буолар уонна бу үөрэх таҥара үөрэҕэр киирсэр.
Yөрэнэ сылдьар уолаттар табаах тардаллар. Бу быһыылара кинилэр санааларыгар саҥаны оҥоруу, урут билбэттэрин оҥоруу, айыы буолан бары бэйэ-бэйэлэрин үтүктэн боруобалыыллар. Кыра уол олус элбэх табааҕы биирдэ тардыбытыттан уҥан хаалбыт. Чуут өлө сыспыт. Ким киниэхэ табаахта тарт, саҥаны ай, билбэккин оҥор диэтэ. Саҥаны айыыны оҥорор, билбэтин боруобалыыр, улахан дьон курдук буола охсор санаатыттан буруолат да буруолат буолбутуттан уҥан хаалбыт.
Оҕолор кыбыыга табаахтыы сылдьаннар умайа сылдьар испиискэлэрин түһэрэннэр кэбиһиилээх оту уматан кэбиспиттэрэ. Саҥаны айыыны, билбэттэрин оҥорор санааларыттан испиискэни сатаан туттубаккалар оту умаппытара, чуут бэйэлэрэ былдьана сыспыттара. Туох үчүгэйэ баарый дьэ ити быһыыга, оҕо саҥаны оҥороругар, айа сатыырыгар.
Саҥаттан саҥаны айыы, арыйыы салгыы баран иһэрэ ордук кутталлаах, куһаҕан. Табаахтааһын салгыы баран арыгы иһиитигэр, онтон салҕанан наркотиктары боруобалааһыҥҥа тиийэн хааллаҕына, төрөппүттэр улахан санааҕа түһүөхтэрин сөп. Оҕо аһара барар өйүн-санаатын кыра эрдэҕиттэн хааччахтыыр туһалааҕын төрөппүттэр хойутаан хаалан баран билэллэригэр тиийэллэрэ ордук улахан хомолтону үөскэтиэн сөп.
Психологтар быһааралларынан оҕолор оскуолаҕа киирэр кэмнэригэр өйдөрө-санаалара түөрт аҥы арахсар: